มัสยิดใหญ่แบรดฟอร์ด

มัสยิดใหญ่แบรดฟอร์ด (อังกฤษ: Bradford Grand Mosque) หรือ มัสยิดใหญ่อัลญามิอะฮ์ศุฟฟะตุลอิสลาม (Al-Jamia Suffa-Tul-Islam Grand Mosque; อาหรับ: الجامعة صفة الإسلام الكبير) เป็นมัสยิดศูฟีที่ใหญ่ที่สุดตามความจุในสหราชอาณาจักร ตั้งอยู่ที่แบรดฟอร์ด เวสต์ยอร์กเชอร์ ประเทศอังกฤษ มัสยิดนี้ก่อตั้งขึ้นใน ค.ศ. 1983 จากนั้นจึงเริ่มก่อสร้างใน ค.ศ. 2002 และเปิดใช้งานใน ค.ศ. 2012 หรือ 2014 มัสยิดแห่งนี้สามารถรองรับผู้มาละหมาดได้ 8,000 คน และเป็นหนึ่งในมัสยิดที่ใหญ่ที่สุดในสหราชอาณาจักร มัสยิดแห่งนี้สร้างขึ้นบนพื้นที่ถมทางรถไฟที่ตัดผ่าน ซึ่งเป็นส่วนหนึ่งของทางรถไฟ "อัลไพน์" ที่วิ่งผ่านย่านลิตเติลฮอร์ตันในเมืองแบรดฟอร์ด การก่อสร้างมัสยิดมีค่าใช้จ่ายมากกว่า 4 ล้านปอนด์ โดยได้รับเงินบริจาคจากคนในท้องถิ่น ใน ค.ศ. 2019 เริ่มมีการก่อสร้างอาคารเพิ่มเติมขึ้น หนังสือพิมพ์ Telegraph & Argus เรียกมัสยิดแห่งนี้เป็น "หนึ่งในอาคารทางศาสนาที่น่าประทับใจที่สุดในเมือง" ในเดือนพฤศจิกายน ค.ศ. 2018 ทางการมัสยิดได้จัดการเดินขบวนเพื่อสันติภาพเพื่อรำลึกถึงศาสดามุฮัมมัด ในเดือนมีนาคม ค.ศ. 2020 ระหว่างการระบาดทั่วของโควิด-19 งานศพที่มีผู้เข้าร่วมประมาณ 600 คน ซึ่งจัดขึ้นที่มัสยิดนั้น ถูกเชื่อมโยงกับการระบาดทั่วของโควิด-19 อ้างอิง แหล่งข้อมูลอื่น เว็บไซต์ทางการ